મહેસાણા જિલ્લા કલેક્ટર કચેરી, શાખાઓ તેમજ મામલતદાર કચેરીઓમાં ફરજ બજાવતા ૩૭ નાયબ મામલતદારોની બદલી અને ચોમાસા દરમિયાન રાહત અને તકેદારીનાં પગલાં લેવા મંજુર થયેલા હંગામી મહેકમમાં નિમણૂંકના આદેશ જિલ્લા કલેક્ટર એચ.કે.પટેલ દ્વારા કરાયા છે. જેમાં ૧૧ નાયબ મામલતદારોની નિમણૂંક ઈમરજન્સી રિસ્પોન્સ સેન્ટરમાં ઊભી થયેલી નવી જગ્યાઓ પર કરાઈ છે. જ્યારે અન્યની આંતરિક બદલીઓ કરાઈ છે. તાજેતરમાં જ મહેસુલી કર્મચારીઓએ વિવિધ માંગણીઓ મુદ્દે કાળી પટ્ટી ધારણ કરી આંદોલનનાં મંડાણ કર્યાં છે તેવા સમયે જ બદલીઓ થતાં તર્કવિતર્ક સર્જાયા છે.